胡爟

胡爟（），字仲光，直隸太平府蕪湖縣人，民籍，明朝政治人物。

 生平 
弘治五年（1492年）壬子科應天鄉試第十四名舉人，六年（1493年）聯捷癸丑科進士。選翰林院庶吉士，八年十月改戶部浙江司主事。十年（1497年），進言建議明孝宗清理中官李廣、楊鵬等人，疏留宮中。李廣不久去世，胡爟並未因此得罪清·张廷玉等，《明史卷一八九》：胡爟，字仲光，蕪湖人。弘治六年進士。改庶吉士，授戶部主事。十年三月，災異求言。爟應詔，疏言「中官李廣、楊鵬引左道劉良輔輩惑亂聖聰，濫設齋醮，耗蠹國儲。而不肖士大夫方昏暮乞憐於其門，交通請託。陰盛陽微，災何由弭」。因極陳戚畹、方士、傳奉之害。疏留中。未幾，廣死，故爟得無罪。。十四年（1501年）春，奏乞養病，卒於家《國朝獻徵錄·卷三十·戶部主事胡爟傳》：胡爟，字仲光，心居太平之蕪湖。自幼穎悟，甫八九歲能詩翰。家世農，爟從諸弟躬耕畎畝盛暑中亦□□以隨。暇則坐茂樹中，開卷朗誦。暮歸，仍檢閱不厭。鷄鳴起讀《周易》，兩三卦畢，即出耕歲。丁酉，始應鄉舉補邑庠生。壬子領鄉薦，癸丑登進士，選翰林院庶吉士。丙辰，拜戶部浙江司主事，所司錢榖出入惟謹。丁巳，朝廷以災變求直言，抗疏千百言，皆戚畹閹宦傳奉方士夷狄等事。深中時病詞意切直，僚友皆危之。越月命下，悉宥。不數月，宦者果以贓敗，自是名動縉紳。辛酉春，奏乞養病，卒於家。爟狀貌清癯奇古，沉靜寡慾，孝親忠君，敬兄愛弟，睦宗信友皆出於天性。該博五經羣史諸子百家。初不得明師受旨惟潛心玩索而有所得發文章詞賦雄偉精當。所著有《太學補》《蒲塘集》存焉。。

事跡
胡爟為庶吉士，内閣試時，上《苑聞鳩詩》：「春日晴和欲醉人，耳邊忽送一聲新。似捋明主三推意，喚起良農四海春。花鳥有情憐好景，雨暘無補愧微臣。聽餘忽起江南思，百畝沙田野水濱。」内閣以暘雨句為諷刺自己，遂出其為戶部主事明刻古今名賢彙語本《近峯聞畧》：胡爟，字仲光，舉弘治癸丑進士。改庶吉士。内閣試，上《苑聞鳩詩》曰：「春日晴和欲醉人，耳邊忽送一聲新。似捋明主三推意，喚起良農四海春。花鳥有情憐好景，雨暘無補愧微臣。聽餘忽起江南思，百畝沙田野水濱。」内閣以暘雨句爲譏己，遂出爲户部主事。。

著作
著有《太學補》《蒲塘集》。

家族
曾祖胡泰；祖父胡潛；父胡杲。母侯氏；繼母-{范}-氏。永感下。

参考文献

 延伸阅读 


G
Category:芜湖人
Category:明朝庶吉士
Category:明朝戶部主事